Mogyoróska Község Önkormányzata Képviselő-testületének 5/2020. (VII.15.) önkormányzati rendelete

a 2019. évi pénzügyi terv végrehajtásáról

**2020-07-16-tól**

Mogyoróska Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. **§**

(1) A Képviselő-testület a 2019. évi költségvetés végrehajtásáról szóló zárszámadást

**84.379.364.-Ft. Költségvetési bevétellel**

**131.180.020.-Ft. Költségvetési kiadással**

**46.800.656.-Ft. Költségvetési hiánnyal**

**76.127.224.-Ft. Finanszírozási bevétellel**

**679.169.-Ft. Finanszírozási kiadással**

**75.448.055.-Ft. Költségvetési maradvánnyal**

**160.506.588.-Ft. Összes teljesített bevétellel**

**131.859.189.-Ft. Összes teljesített kiadással**

hagyja jóvá.

(2) A Képviselő-testület az Önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el.

(3) A Képviselő-testület a bevételek és kiadások, kiemelt előirányzatok, előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4.* *mellékletek* szerint fogadja el.

(4) A Képviselő-testület a működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

1. §

A Képviselő-testület az Önkormányzat 2019. évi zárszámadását részletesen a következők szerint fogadja el:

a) Az Önkormányzat beruházási és felújítási kiadásait a *3. és a 4. melléklet* szerint hagyja jóvá.

b) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5. melléklet* szerint fogadja el.

c) A bevételi és kiadási előirányzatok teljesülését és a létszámadatokat, azon belül kötelező feladatok, önként vállalt feladatok, államigazgatási feladatok szerinti bontásban a 6*.1., 6.1.1., 6.1.2., 6.1.3. mellékletek*szerint hagyja jóvá.

d) A Képviselő-testület a költségvetési szervek maradványát a *7. mellékletnek* megfelelően hagyja jóvá.

e) A Képviselő-testület az állami támogatást jogcímenként a *8. mellékletnek* megfelelően hagyja jóvá.

f) A 2018. évi tényadatok és a 2019. évi teljesített adatok szerint a 2019. évi zárszámadás pénzügyi mérlegét az *1. tájékoztató tábla* tartalmazza.

g) A többéves kihatással járó döntésekből származó kötelezettségeket célok szerinti, évenkénti bontásban a *2. tájékoztató tábla* tartalmazza.

h) Az Önkormányzat által nyújtott hitel és kölcsön alakulása lejárat és eszközök szerinti bontásban a *3. tájékoztató tábla* tartalmazza.

i) Az adósságállomány alakulását lejárat, eszközök, bel- és külföldi hitelezők szerinti bontásban a *4. tájékoztató tábla* tartalmazza.

j) Az Önkormányzat által adott közvetett támogatásokat az *5. tájékoztató tábla* tartalmazza.

k) A 2019. évi céljelleggel nyújtott támogatások felhasználását a *6. tájékoztató tábla* tartalmazza.

l) Az Önkormányzat vagyonkimutatását a *7.1., 7.2., 7.3. tájékoztató táblák* tartalmazzák.

m) Az Önkormányzat tulajdonában álló gazdálkodó szervezetek működéséből származó kötelezettségeket és részesedések alakulását a *8. tájékoztató tábla* tartalmazza.

n) A pénzeszközök változásának levezetését a *9. tájékoztató tábla* tartalmazza.

1. **§**

(1) A Képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője köteles gondoskodni a költségvetési maradvány 2020. évi előirányzatokon történő átvezetéséről.

1. **§**

Ez a rendelet a kihirdetését követő napon lép hatályba.